**Consultaziun tar la revisiun parziala da la lescha per promover la tgira da persunas malsaunas (realisaziun da las mesiras dal rapport davart la finanziaziun dals ospitals e da la tgira en il chantun Grischun)**

**Questiunari**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.** **Indicaziuns davart la vischnanca, l'organisaziun u la persuna**

Vischnanca/organisaziun: …

Num: … Prenum: …

Adressa: …

NP/lieu: …

Telefon: …

E-mail: …

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# **1.** **Dumondas**

# **1.1.** **Aboliziun da la categoria da prestaziun "reparaziun e renovaziun" (art. 21b al. 1 lit. b LTM)**

|  |  |
| --- | --- |
| gea | na |
| Approvais Vus che la categoria da prestaziun "reparaziun e renovaziun" (art. 21b al. 1 lit. b LTM) vegn abolida e ch'ils custs per l'utilisaziun dal stabiliment duain vegnir resguardads tar ils ulteriurs purtaders dals custs (pensiun, tgira ed assistenza) tenor las directivas da Curaviva concernent la calculaziun dals custs per chasas da persunas attempadas e da tgira? |[ ] [ ]
| **Remartgas:** … |

# **1.2.** **Cumpetenza da la regenza per furmar regiuns da planisaziun**

|  |  |
| --- | --- |
| gea | na |
| Approvais Vus che la regenza duai survegnir la cumpetenza da designar sin plaun da l'ordinaziun las regiuns da planisaziun per la tgira ed assistenza staziunara ed ambulanta e d'attribuir las vischnancas ad ina regiun da planisaziun? |[ ] [ ]
| **Remartgas:** … |

# **1.3.** **Obligaziun da las vischnancas da sa participar a las contribuziuns d'investiziun tenor l'art. 21 al. 1 LTM**

|  |  |
| --- | --- |
| gea | na |
| Approvais Vus che tut las vischnancas d'ina regiun da planisaziun duain vegnir obligads da sa participar a las contribuziuns d'investiziun per purschidas da la tgira ed assistenza staziunara da pazientas e pazients stabels e da persunas attempadas en lur regiun?  |[ ] [ ]
| **Remartgas:** … |

# **1.4.** **Adattaziun da la basa per fixar ils custs renconuschids e la participaziun maximala als custs**

|  |  |
| --- | --- |
| gea | na |
| Approvais Vus ch'i duai vegnir sa basà en il futur **sin la media da las datas dals ultims 3 onns che precedan l'onn dal conclus** per fixar ils custs renconuschids e la participaziun maximala als custs tras las abitantas ed ils abitants da las chasas da persunas attempadas e da tgira e da las gruppas da tgira e tras las clientas ed ils clients da la spitex?  |[ ] [ ]
| **Remartgas:** … |

# **1.5.** **Abitantas ed abitants che dovran extraordinariamain blera tgira e/u assistenza en chasas da persunas attempadas e da tgira**

|  |  |
| --- | --- |
| gea | na |
| Approvais Vus l'introducziun da l'art. 21b al. 5 LTM, tenor il qual la regenza po renconuscher – en il cas singul sin basa d'ina cumprova respectiva – custs supplementars per la tgira e per l'assistenza en cas d'abitantas e d'abitants che dovran extraordinariamain blera tgira ed assistenza? |[ ] [ ]
| **Remartgas:** … |

# **1.6.** **Promoziun da dimoras curtas en chasas da persunas attempadas e da tgira sco er en gruppas da tgira per distgargiar las persunas che assistan e tgiran lur confamigliars, cun differenziar ils custs da pensiun renconuschids**

|  |  |
| --- | --- |
| gea | na |
| Approvais Vus che la regenza po differenziar ils custs da pensiun renconuschids confurm als dis da tgira per dimoras curtas che vegnan cumprovads da las chasas da persunas attempadas e da tgira, che servan a distgargiar persunas che assistan e tgiran lur confamigliars?  |[ ] [ ]
| **Remartgas:** … |

# **1.7.** **Pajament da las contribuziuns ch'èn vegnidas reducidas, perquai che memia paucas plazzas da scolaziun vegnan messas a disposiziun, a quellas instituziuns resp. organisaziuns che mettan a disposiziun dapli plazzas da scolaziun che pretendì**

|  |  |
| --- | --- |
| gea | na |
| Approvais Vus ch'ils imports, per ils quals las contribuziuns chantunalas als ospitals, a las chasas da persunas attempadas e da tgira sco er a las organisaziuns da la spitex vegnan reducidas sin basa dals art. 18f al. 1 lit. d, 21g al. 1 lit. f e 31f al. 1 lit. g LTM, sch'i na vegn betg mess a disposiziun il dumber da plazzas da scolaziun per professiuns dals fatgs da sanadad e socials fixà da la regenza, vegnan pajads a quellas instituziuns che mettan a disposiziun dapli plazzas da scolaziun che pretendì?  |[ ] [ ]
| **Remartgas:** … |

# **1.8.** **Premissas d'admissiun per tgirunzas diplomadas e tgirunzs diplomads per pratitgar a quint da l'assicuranza obligatorica per la tgira da malsauns**

|  |  |
| --- | --- |
| gea | na |
| Approvais Vus che las premissas da renconuschientscha fixadas en l'art. 17 da l'ordinaziun tar la lescha per promover la tgira da persunas malsaunas vegnan transferidas en la lescha sco premissas d'admissiun per pratitgar a quint da l'assicuranza obligatorica per la tgira da malsauns? |[ ] [ ]
| **Remartgas:** … |

**2.** **Ulteriuras remartgas e propostas**

Avais Vus ulteriuras remartgas u propostas en connex cun la revisiun parziala da la lescha per promover la tgira da persunas malsaunas qua avant maun?

|  |
| --- |
| … |

Tramettai per plaschair il formular emplenì cun Vossas remartgas e propostas fin ils **20 da mars 2017** per e-mail a info@djsg.gr.ch.

Grazia fitg per Vossa collavuraziun.

Departament da giustia, segirezza e sanadad